Gustav von Bergmann (1749–1814)
Gustav von Bergmann (28. märts 1749 Neuermühlen, Riia lähedal – 30. juuni 1814 Ruhja) oli Liivimaal tegutsenud baltisaksa vaimulik, trükkal. Aastatel 1767–1770 õppis ta Leipzigi Ülikoolis usuteadust. 1770. aastal tuli ta tagasi Liivimaale. 1771. aastal sai ta pastoriks Āraišis. 1784. aastal sai ta pastoriks Ruhjas, kus pidas seda ametikohta surmani. 1807. aastal sai ta Liivimaa ülemkonsistooriumi assessoriks. Tal oli oma trükikoda, kus muu hulgas trükkis haruldasi ajaloolisi teoseid.